ଜିଫୋଡିନିଆ

ଜିଫୋଡିନିଆ ହେଉଛି ଏକ ଅବସ୍ଥା ଯେଉଁଥିରେ ଜିଫଏଡ ପ୍ରୋସେସ ବା ଜିଫି ସ୍ଟରନମ ଚାରି ପାଖ ସ୍ଥାନରେ ସ୍ପର୍ଶ କଲେ ଯନ୍ତ୍ରଣା ହୁଏ । ଏହି ଯନ୍ତ୍ରଣା ଛାତି, ପେଟ କିମ୍ବା ବାହୁର ଅନ୍ୟ ଅଂଶକୁ ପ୍ରେରିତ ହୋଇପାରେ । ଆଗକୁ ନଇଁଲେ କିମ୍ବା ଅତ୍ୟଧିକ ଖାଇବାଦ୍ୱାରା ଯନ୍ତ୍ରଣା ଅଧିକ ଖରାପ ହୋଇପାରେ । ବେଳେବେଳେ ଅଇ ହୁଏ କିମ୍ବା ବାନ୍ତି ହୋଇପାରେ ।

ଏହାର କାରଣ ସାଧାରଣତଃ ଜଣା ପଡ଼ିନାହିଁ ଯଦିଓ ସେହି ଅଞ୍ଚଳରେ ଆଘାତ ହେବା ପରେ ଅସୁବିଧା କଥା ରିପୋର୍ଟ କରାଯାଇଛି ।   ଅନ୍ତର୍ନିହିତ କାର୍ଯ୍ୟବିଧିରେ ଓଷ୍ଟିଓଆର୍ଥ୍ରାଇଟିସ୍ କିମ୍ବା ଜିଫିଷ୍ଟର୍ନମ ଗଣ୍ଠିରେ ପ୍ରଦାହଜନକ ଆର୍ଥ୍ରାଇଟିସ୍ ଥାଇପାରେ । ଅନ୍ୟାନ୍ୟ ସମ୍ଭାବ୍ୟ କାରଣଗୁଡିକ ଏଡ଼ାଇ ଦିଆଯିବା ପରେ ଜିଫୋଏଡକୁ ଠେଲିଲେ ରୋଗର ପୁନଃ ପ୍ରକାଶ ହେଲେ ରୋଗ ନିର୍ଣ୍ଣୟ କରାଯାଏ । ସମାନ ଭାବରେ ଉପସ୍ଥାପିତ ଅନ୍ୟ ରୋଗମାନଙ୍କର ନାମ ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ, ପାକସ୍ଥଳୀ ଘାଆ, ପିତ୍ତାସ୍ମରୀ ଏବଂ ହୃଦରକ୍ତନାଳୀ ରୋଗ ।

ସାଧାରଣତଃ ସରଳ ଯନ୍ତ୍ରଣା ଔଷଧ ଦେଇ ଚିକିତ୍ସା କରାଯାଏ ।  କ୍ୱଚିତ୍ କର୍ଟିକୋଷ୍ଟେରଏଡ ଇଞ୍ଜେକସନ କିମ୍ବା ଅସ୍ତ୍ରୋପଚାର ଅପସାରଣ କରାଯାଇପାରେ ।  ଏହା କିଛି ସପ୍ତାହରୁ କିଛି ମାସ ମଧ୍ୟରେ ଏହା ଭଲ ହୋଇଯାଏ । 

ଜିଫୋଡିନିଆ ଏକ ବିରଳ ରୋଗ ଅଟେ । ଏହା ପ୍ରଥମେ ୧୭୧୨ ମସିହାରେ ବର୍ଣ୍ଣନା କରା‌ଯାଇଥିଲା ।  ଏହି ଶବ୍ଦଟି ଗ୍ରୀକ୍ କାର୍ଯ୍ୟ "ଜିଫୋସ୍"ରୁ ଆସିଛି ଯାହାର ଅର୍ଥ ଖଣ୍ଡା ଏବଂ "ଓଡାଇନ୍" ଯାହାର ଅର୍ଥ ଯନ୍ତ୍ରଣା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki